**Anexa nr. 1**

**Date de identificare ale spațiilor ce se dau în folosinţă cu titlu gratuit**

**Casei Județene de Pensii Argeș**

|  |  |  |  |  |  |
| --- | --- | --- | --- | --- | --- |
| **Denumire spatii**  **reprezentând spaţiul propriu/**  **spaţiile de folosinţă comună**  **conform releveului** | **Locatie**  **spaţii proprii/spaţii comune** | **Suprafaţa desfasurata spaţii**  **-mp-** | **Cartea funciară** | **Suprafaţa desfăşurată totală (cf. cota indiviză)** | **Valoarea**  **reevaluata 01.12.2022**  **-lei-** |
| Oficiu expertiza medicala (6 camere) | b-dul IC Bratianu, bloc A2, scara A, Parter | 31,27 | **83452-C1-U15** | **174 mp** | **47291,01** |
| Spatiu servicii medicale (15 camere) | b-dul IC Bratianu, bloc A2, scara A, Mezanin | 142,73 | **83452-C1-U8** | **238459,09** |
| Hol +dependinte,  Case scări, parter  Hol, Case scări 1 si 2, mezanin | b-dul IC Bratianu, bloc A2, scara A,  Parter si Mezanin | 173,31  153,13 | **83452-C1-U22**  **83452-C1-U10** | ***7,16%*** x 326,44 **= 23,37 mp** | **35041,95** |
| Arhiva | b-dul IC Bratianu, bloc A3, scara A, Mezanin | 8,00 | **80222-C1-U13** | **8 mp** | **12098,76** |

**Judeţul Argeş Casa Județeană de Pensii Argeș**

Nr…..…/……… Nr…………./……………

**PROTOCOL**

**Încheiat astăzi..............**

**1. Părţile protocolului**

**Judeţul Argeş, prin Consiliul Judeţean Argeş**, cu sediul în Piteşti, Piaţa Vasile Milea nr.1, tel. 0248/217800, CUI 4229512, reprezentat de dl. **Ion Mînzînă** - Preşedinte, în calitate de proprietar

**și**

**Casa Judeţeană de Pensii Argeş**, cu sediul în Piteşti, B-dul I.C. Brătianu nr. 38, reprezentată de doamna **Aida Enache** – Director executiv, în calitate de titular al dreptului de folosinţă gratuită,

**2. Obiectul protocolului şi baza legală**

În  **temeiul prevederilor art. 173 alin. 1 lit. a și c, art. 182 alin. 1, art. 196 alin. 1 lit. a, art. 297 alin. 1 lit. d, art. 362 alin. 2 și 3 din O**rdonanţa de urgenţă nr. 57 din 3 iulie 2019 *privind Codul administrativ*, prezentul protocol s-a încheiat în baza Hotărârii Consiliului Judeţean Argeş nr. ................ Obiectul protocolului este costituirea dreptului de folosinţă gratuită, pe o perioadă de 3 ani, în favoarea **Casei Judeţene de Pensii Argeş,** asupra unor spații situate în incinta Policlinicii 2 (suprafața proprie 182 mp, conform CF 83452-C1-U15, 83452-C1-U8 și 80222-C1-U13 și cotă parte din CF 83452-C1-U22 și CF 83452-C1-U10, respectiv o suprafață de 23,37 mp), imobil situat în municipiul Piteşti, b-dul I.C. Brătianu nr. 18-20-22 şi aflat în domeniul privat al judeţului Argeş, identificat conform Anexei nr. 1, parte integrantă din Hotărârea Consiliului Judeţean Argeş nr. …..

**3. Destinaţia bunului dat în folosinţă gratuită**

Transmiterea în folosinţă gratuită s-a făcut în vederea continuării activităţii şi a bunei funcţionări a Comisiei de Expertiză Medicală a Capacităţii de Muncă.

Destinaţia bunului atribuit în folosinţă gratuită nu va putea fi schimbată, caz în care prezentul protocol va fi reziliat unilateral.

Bunul va fi predat pe bază de proces verbal ce va constitui Anexă la prezentul protocol.

**4. Obligaţii şi drepturi**

* 1. Obligaţiile  **Casei Județene de Pensii Argeș:**
* să folosească bunurile potrivit destinaţiei în vederea căreia i-a fost acordată folosinţa gratuită;
* să permită accesul reprezentanților Consiliului Județean Argeș pentru efectuarea controlului asupra bunurilor;
* să nu modifice bunurile, în parte ori în integralitatea lor;
* la încetarea folosinţei gratuite, să restituie bunurile în starea în care le-au primit, în afară de ceea ce a pierit sau s-a deteriorat din cauza vechimii, şi libere de orice sarcini;
* titularul dreptului de folosinţă gratuită are obligaţia de a informa Consiliul Județean Argeș cu privire la orice tulburare adusă dreptului de proprietate publică, precum şi la existenţa unor cauze sau iminenţa producerii unor evenimente de natură să conducă la imposibilitatea exploatării bunurilor;
* folosinţa dobândită în baza hotărârii consiliului județean nu poate fi transmisă, nici oneros şi nici cu titlu gratuit, unei alte persoane;
* să efectueze pe cheltuiala sa lucrările de reparații ale imobilelor;
* să suporte cheltuielile de întreținere a imobilelor;

**4.2.** Obligaţiile **Județului Argeş**:

* să predea bunurile pe bază de proces verbal;
* să verifice modul în care sunt respectate condiţiile de folosinţă stabilite prin actul de dare în folosinţă gratuită şi prin lege;
* să solicite încetarea folosinţei gratuite şi restituirea bunurilor, atunci când interesul public legitim o impune;
* să asigure utilizarea imobilelor date spre folosinţă pe toată durata prezentului protocol conform destinaţiei lor;
* la încetarea protocolului să preia bunurile în starea în care au fost transmise și, după caz, cu îmbunătățirile aduse.

**4.3.** Orice modificare sau completare a prezentului protocol se va putea face în baza acordului comun prin act adiţional.

**5. Condiţii în vederea închirierii sau concesionării bunului dat în folosință gratuită**

Închirierea sau concesionarea este interzisă.

**6. Forţa majoră**

Forţa majoră exonerează părţile de răspundere în cazul executării necorespunzătoare sau cu întârziere a obligaţiilor asumate prin prezentul protocol.

Prin forţa majoră se înţelege un eveniment independent de voinţa părţilor, imprevizibil şi insurmontabil, apărut după darea în folosinţă gratuită a imobilelor care fac obiectul protocolului şi care împiedică părţile să-şi execute obligaţiile asumate prin prezentul protocol. Partea care invocă forţa majoră are obligaţia de a notifica celeilalte părţi, în termen de 3 zile, producerea acesteia şi de a lua orice măsuri care îi stau la dispoziţie, în vederea limitării consecinţelor.

**7. Soluţionarea litigiilor**

Orice litigiu decurgând din sau în legătură cu acest protocol se va soluţiona pe cale amiabilă, iar în caz contrar de către instanţele competente din Piteşti.

**8. Dispoziţii finale**

Părţile recunosc faptul că folosinţa gratuită de care se bucură este o folosinţă transmisă printr-un act administrativ care poate fi modificat sau revocat în cazul în care titularul dreptului de folosinţă gratuită nu îşi exercită obligaţiile născute din actul de transmitere.

Părţile sunt de acord ca în orice moment prezentul protocol să înceteze unilateral, cu înştiinţarea scrisă în termen de 30 de zile, fără ca acest fapt să nască în favoarea vreunei părţi a contractului obligaţia de a cere plata de despăgubiri.

Protocolul este supus şi va fi interpretat potrivit legilor din România.

Prezentul protocol s-a încheiat în două exemplare.

**Judeţul Argeş Casa Judeţeană de Pensii Argeş**

**Preşedinte Director Executiv**

**Consiliul Judeţean Argeş, Aida ENACHE**

**Ion MÎNZÎNĂ**

**SECRETAR GENERAL AL JUDEȚULUI**

**Ionel VOICA**

**Director Executiv**

**Eugenia-Carmen MOCANU**

**Director Executiv**

**Alin STOICEA**

**DIRECTOR EXECUTIV**

**Alisa CIOBANU**

Consilier juridic,

Robert CIORTAN